#### **Paziņojums par akciju sabiedrības “Latvijas Gāze” kārtējās akcionāru sapulces sasaukšanu**

Akciju sabiedrības “Latvijas Gāze”, vienotais reģ. nr. 40003000642, juridiskā adrese: Aristida Briāna iela 6, Rīga, LV-1001 (tālāk tekstā - Sabiedrība) valde sasauc un paziņo, ka Sabiedrības kārtējā akcionāru sapulce notiks 2022. gada 27. jūnijā, plkst. 10.00 Rīgā, Vagonu ielā 20 un izmantojot elektroniskos saziņas līdzekļus.

Darba kārtība:

1. Valdes, padomes, revīzijas komitejas ziņojumi un zvērināta revidenta atzinums.
2. 2021. gada pārskata apstiprināšana.
3. 2021. gada peļņas izlietošana.
4. 2022.gada 1.ceturksņa finanšu pārskata apstiprināšana.
5. Ārkārtas dividenžu izmaksa.
6. Revidenta ievēlēšana un atlīdzības noteikšana revidentam.

Sabiedrības valde nodrošinās iespēju akcionāriem balsot pirms sapulces un sapulcei pieslēgties attālināti, fiziski neierodoties uz sapulci.

Ieraksta datums akcionāru dalībai akcionāru sapulcē ir 2022. gada 15. jūnijs. Tikai personas, kas ir akcionāri ieraksta datumā, ir tiesīgas ar tām piederošo akciju skaitu piedalīties Sabiedrības kārtējā akcionāru sapulcē 2022. gada 27. jūnijā, kā arī balsot rakstveidā pirms akcionāru sapulces.

**Balsošana pirms sapulces**

Aicinām akcionārus akcionāru sapulcē piedalīties rakstveidā pirms sapulces aizpildot balsojuma veidlapu, kas akcionāriem pēc pieprasījuma (pieprasījumu sūtot uz e-pastu: investor.relations@lg.lv) tiks nosūtīta uz viņa e-pastu. Balsojuma veidlapa ir arī pieejama Sabiedrības interneta mājaslapā [www.lg.lv](http://www.lg.lv) sadaļā "Akcionāru sapulces", Oficiālās obligātās informācijas centrālās glabāšanas sistēmas interneta mājaslapā [csri.investinfo.lv](https://csri.investinfo.lv/) un akciju sabiedrības “Nasdaq Riga” interneta mājaslapā [www.nasdaqbaltic.com](http://www.nasdaqbaltic.com).

Lūdzam aizpildītu balsojuma veidlapu:

* parakstītu ar derīgu elektronisko parakstu elektroniski nosūtīt uz sabiedrības e-pasta adresi: investor.relations@lg.lv; vai
* parakstītu papīra formā nosūtīt uz sabiedrības pasta adresi: Aristida Briāna iela 6, Rīga, LV-1001. Šajā gadījumā balsojuma veidlapai jābūt notariāli apliecinātai vai tai jāpievieno akcionāra (pilnvarnieka) pases vai personas apliecības apliecināta kopija un kontaktinformācija (tālruņa numurs un e-pasta adrese), lai Sabiedrības valdei būtu iespēja identificēt akcionāru.

Akcionāri var piedalīties akcionāru sapulcē (t. sk. aizpildīt un iesniegt balsojuma veidlapu) personiski vai ar savu pārstāvju vai pilnvarnieku starpniecību. Ja akcionāru pārstāv pilnvarnieks, balsojuma veidlapai jāpievieno rakstiska pilnvara vai likumiskajiem pārstāvjiem jāuzrāda pilnvarojumu apliecinošs dokuments. Pilnvarojuma veidlapa ir pieejama Sabiedrības interneta mājaslapā [www.lg.lv](http://www.lg.lv) sadaļā "Akcionāru sapulces", Oficiālās obligātās informācijas centrālās glabāšanas sistēmas interneta mājaslapā [csri.investinfo.lv](https://csri.investinfo.lv/) un akciju sabiedrības “Nasdaq Riga” interneta mājaslapā [www.nasdaqbaltic.com](http://www.nasdaqbaltic.com).

Akcionārs, kurš balsojis pirms akcionāru sapulces, var lūgt Sabiedrību apstiprināt balsojuma saņemšanu. Sabiedrība nekavējoties pēc akcionāra balsojuma saņemšanas nosūta akcionāram apstiprinājumu.

Balsojumā tiks ņemtas vērā visas balsojuma veidlapas, kas būs saņemtas Sabiedrībā līdz 2022. gada 26. jūnijam.

**Akcionāru sapulce**

Lai reģistrētos dalībai akcionāru sapulcē akcionāram ir jāiesniedz aizpildīta pieteikuma veidlapa, kas akcionāriem pēc pieprasījuma (pieprasījumu sūtot uz e-pastu: investor.relations@lg.lv) tiks nosūtīta uz viņa e-pastu un tai pievienojot akcionāra/pilnvarnieka pases vai personas identifikācijas kartes kopiju. Pieteikuma veidlapa Balsojuma veidlapa ir arī pieejama Sabiedrības interneta mājaslapā [www.lg.lv](http://www.lg.lv) sadaļā "Akcionāru sapulces", Oficiālās obligātās informācijas centrālās glabāšanas sistēmas interneta mājaslapā [csri.investinfo.lv](https://csri.investinfo.lv/) un akciju sabiedrības “Nasdaq Riga” interneta mājaslapā [www.nasdaqbaltic.com](http://www.nasdaqbaltic.com).

Lūdzam aizpildītu pieteikuma veidlapu kopā ar pases vai personas identifikācijas kartes kopiju nosūtīt:

* parakstītu ar derīgu elektronisko parakstu elektroniski nosūtīt uz sabiedrības e-pasta adresi: investor.relations@lg.lv; vai
* parakstītu papīra formā nosūtīt uz sabiedrības pasta adresi: Aristida Briāna iela 6, Rīga, LV-1001.

Akcionāri tiks reģistrēti dalībai akcionāru sapulcē, ja viņi būs korekti pieteikušies dalībai sapulcē līdz 2022. gada 21. jūnija plkst. 12.00. Akcionāri saņems pieejas informāciju tiešsaistes sapulcei uz e-pastu, kurš būs norādīts pieteikšanās formā. Pirms sapulces Sabiedrības valde veiks akcionāru identifikāciju, pamatojoties uz iesniegto pases vai personas identifikācijas kartes kopiju, salīdzinot to ar dokumenta oriģinālu, kuru uzrādīs akcionārs vai tā pārstāvis. Balsošana par darba kārtības jautājumiem akcionāru sapulces laikā būs iespējama, izmantojot elektroniskos saziņas līdzekļus Microsoft Teams tiešsaistes platformā.

Akcionāru reģistrācija klātienē tiks veikta sapulces dienā akcionāru sapulces norises vietā no plkst. 9.30 līdz 10.00.

**Akcionāru tiesības**

Akcionāriem, kuri pārstāv vismaz 1/20 no akciju sabiedrības pamatkapitāla, ir tiesības 5 dienu laikā no paziņojuma saņemšanas dienas vai 7 dienu laikā no paziņojuma publicēšanas dienas pieprasīt institūcijai, kas sasauc akcionāru sapulci, papildu jautājumu iekļaušanu sapulces darba kārtībā. Papildu jautājumi kopā ar lēmumu projektiem vai paskaidrojumi par tiem jautājumiem, kuros nav paredzēts pieņemt lēmumus, jāiesniedz Sabiedrības valdei.

Akcionāriem 7 dienu laikā no dienas, kad izplatīts paziņojums par akcionāru sapulces sasaukšanu, ir tiesības iesniegt lēmumu projektus par akcionāru sapulces darba kārtībā iekļautajiem jautājumiem. Akcionāriem ir tiesības iesniegt lēmumu projektus par akcionāru sapulces darba kārtībā iekļautajiem jautājumiem sapulces laikā, ja visi akcionāru sapulcei iesniegtie lēmumu projekti ir izskatīti un noraidīti.

Ja akcionārs vismaz 7 dienas pirms akcionāru sapulces iesniedz valdei rakstveida pieprasījumu, valde ne vēlāk kā 3 dienas pirms akcionāru sapulces sniedz viņam pieprasītās ziņas par darba kārtībā iekļautajiem jautājumiem. Valdes pienākums ir pēc akcionāru pieprasījuma sniegt sapulcei ziņas par akciju sabiedrības saimniecisko stāvokli tādā apjomā, kādā tas nepieciešams attiecīgā darba kārtības jautājuma izskatīšanai un objektīvai izlemšanai.

Ar Sabiedrības gada pārskatu, 2022.gada 1.ceturksņa finanšu pārskatu, valdes priekšlikumu par peļņas izlietošanu, ārkārtas dividenžu izmaksu un akcionāru sapulcē izskatāmo jautājumu lēmumu projektiem akcionāri var iepazīties, kā arī iesniegt priekšlikumus un uzdot jautājumus par akcionāru sapulces darba kārtībā iekļautajiem jautājumiem no 2022. gada 13.jūnija līdz 26. jūnijam, darba dienās tikai elektroniski, nosūtot pieprasījumu uz e-pastu: investor.relations@lg.lv.

Visi ar Sabiedrības akcionāru sapulci saistītie dokumenti tiek publicēti sekojošos interneta resursos: Sabiedrības interneta mājas lapā [www.lg.lv](http://www.lg.lv) sadaļā "Akcionāru sapulces", Oficiālās obligātās informācijas centrālās glabāšanas sistēmas interneta mājas lapā [csri.investinfo.lv](https://csri.investinfo.lv/) un akciju sabiedrības “Nasdaq Riga” interneta mājas lapā [www.nasdaqbaltic.com](http://www.nasdaqbaltic.com).

Sabiedrības kopējais akciju un kopējais balsstiesīgo akciju skaits ir 39 900 000.

**Akciju sabiedrības "Latvijas Gāze" valde**

Papildus informācija:

Sandra Joksta

t. 67 374 369, investor.relations@lg.lv